Ramaphosa lees ook 'The President's Keepers' | Maroela Media
Omslag van The President's Keepers (NB Uitgewers)
Adjunkpresident Cyril Ramaphosa het Donderdag aan die Nasionale Vergadering gesê hy lees ook die topverkoper boek deur ondersoekende joernalis Jacques Pauw, The President's Keepers, 'n onthulling van die Zuma-administrasie wat die Staatsveiligheidsagentskap wil verbied.
In reaksie op 'n vraag van DA-hoofsweep John Steenhuisen, het Ramaphosa gesê dit is nog te vroeg vir hom om te sê of hy saamstem met die idee dat die boek verbied moet word, want hy het nog nie die boek klaar gelees nie.
"Ek lees ook die boek en dit is moontlik dat die agbare leier van die opposisie ver vooruit is, want ek dink hy lees dit in die bed … ek het nie daardie luukse nie," het hy gesê.
Ramaphosa het gesê hy is dus nog nie in 'n posisie om te sê of die boek verbied moet word nie, maar as 'n algemene reël glo hy "mens moet nooit regtig die media snoer nie".
Steenhuizen wou weet of Ramaphosa met die SVA saamstem om Pauw te dwing om die boek terug te trek. 'n Skrywe is op 1 November aan die outeur gerig en hy is met strafregtelike klagtes gedreig indien hy dit sou ignoreer.
Pauw en sy uitgewers, NB Uitgewers, het gesê hulle sal nie die boek terugtrek of enige aspek van die boek verander nie. Die boek onthul 'n web van korrupsie rondom die president.
Jy is Adjunk Pres. Cyril……lees vinniger
Hy is een van die wat ou dubbelkop asn bewind hou! Skelm drenkeling!
Wat gaan dit help om die boek nóú te verbied? Daar is reeds duisende daarvan gedruk én versprei. 'n Verdere oplaag daarvan is reeds beplan.